تمت ارشفة منتديات نبع الفرات
قصيده انته ابالي احسك وين ماروح للشاعر ايهاب المالكي mp3 , كتابتاً , فيديو
انتة ابالي احسك وين ماروح
واذا وياي تمشي شلون تبعد
شما تلتفت عيني الكاك موجود
ويتراوالي وجهك وين ماصد
اغمض والكى ظلك يمشي بالعين
بحيث من ارد اجيك برمشي تلبد
وانوط عن خيالك واقترب ليك
وتتلاحك روحي تصيرلك سد
حيرة وماعرفت شلون وياك
تصفة ويمشن احساسين بالضد
علية يصول شوكك وانة الاكيك
وعليك خيول ضعفي الجامحة ترد
جرحي وياك ماراويتة للغير
موقصة شماتة وخوف من ند
حلو جرحك واحس تعلقت بيه
واحسب لاتشوفه عيون تحسد
لو كل جرح يشبه جرحك يصير
الا احلف يمين جروح ماشد
اسد بابك بكلبي بغفلة الروح
وتفز مرعوبة روحي تصيح شتسد
انة بحالة تناقض وانقسامات
وصراع وفوضوية وموجد وجد
بحيث انشطر شخصيتين وياك
اكرهك واليحبك يمي يكعد
احط موعد لنسيانك واجي اردود
احط للموعد البيه ننسى موعد
باشد حالات زعلي اتصالح وياك
سماي نجوم بيها وغيم يرعد
واجيك وباعتقادك جابني الثار
وانة من ابعد عليك يجبني الود
اثور بدمعتي ويتراجع الشوك
وطعم شفايفك بالريج يصمد
بعدك وافتهمناه طيفك شبيه
كبل ماسامع انة بطيف يبعد
خفت عن لايمر وجفني مطبوك
كمت حتة من انام عيون ماسد
كانك شارد ودمعات العيون
عليك ابين اليمرون تنشد
ناس هواي اليدخلون بالروح
ولكن محد يظل كلها تشرد
وراك تصير وحشة موت بالروح
بس المايخاف بروحي يكعد
حلو وجه الفرح بس شفتي تكول
تبت وبطلت قمصان ماقد
تسالني منو الوياي بجفاك
على دمعتي لو ع الموت تقصد
اطمأن ماشوف وجهي عيون مابيه
على دربك عيوني متانية ترد
حسبت اطول مسافة لزعلة وياك
خطوة وجنه بيها شوية نبعد
كل مانشمي بيها انفاسنة تضيك
ماتكمل الخطوة للهوى نرد
حجر صدك بماي الواهس يطيح
ثواني ويصفى خلكي وزعلي يركد
تعال الشوك هم بيه فزعة مرات
لهذا على اليموت دموعنة تهد
تعبنة الاصابع خلها ترتاح
كضينة الفركة كلها بيهن نعد
عله سنبل اسراري وباجر يجوز
بيها جفوف اليشمتون تحصد
انة بلياك اقوت ساعة الموت
بس يالحظة اموتن مامحدد..
لتحميل القصيده بصيغه mp3
على الفور شير
4shared
الفيديو
[فيديو]
ودي
شكراً على القصيده وجاري تحميلها وسمعها تقبل مروري
نورتي بنوته